open-index/open-wikipedia-markdown huggingface dataset:
وحشی بن حرب

**وحشی بن حرب** صحابی غزوہ احد میں رسول اللہ کے چچا حمزہ بن عبد المطلب کو شہید کیا۔

### نام ونسب
وحشی نام ،ابو وہمہ کنیت، نسلاً حبشی اور جبیر بن مطعم کے غلام تھے۔
### حمزہ کا قتل
جنگِ بدر میں حمزہ نے جبیر بن مطعم کے چچا طعیمہ بن عدی کو قتل کیا تھا، اس لیے جبیر کو اس کے انتقام کی بڑی فکر تھی،جب احد کی تیاریاں شروع ہوئیں تو جبیر نے وحشی سے کہا کہ اگر تم چچا کے انتقام میں حمزہ کو قتل کردو تو تم آزاد ہو،آزادی کا نام سنکر وحشی فوراً تیار ہو گیا، میدان جنگ میں جب صف آرائی ہوئی اور مشرکین کی طرف سے "سباع" نے مبارز طلبی کی تو حمزہ اس کے مقابلہ کو نکلے اورایک ہی وار میں اس کا کام تمام کر دیا،وحشی ایک چٹان کی آڑ میں گھات میں بیٹھا ہوا تھا، جیسے ہی حمزہ"سباع" کو قتل کرکے ادھر سے گذرے اس نے نیزہ سے ایسا وار کیا کہ نیزہ ناف کے پار اتر گیا اور حمزہ اسی جگہ شہید ہو گئے۔
### اسلام
آنحضرتﷺ کو چچا کی شہادت کا بڑا قلق تھا، اس لیے وحشی اشتہاری مجرم ہو گیا اورجب مکہ فتح ہو گیا تو اس نے طائف میں پناہ لی،جب طائف کا وفد آنحضرتﷺ کی خدمت میں جانے لگا تو لوگوں نے وحشی سے کہا تم بھی وفد کے ساتھ چلے جاؤ،کیوں کہ رسول اللہ ﷺ سفراء کے ساتھ بُرا برتاؤ نہیں کرتے، لوگوں کے کہنے سے وحشی ساتھ ہو گیااور مدینہ پہنچ کر دفعۃً کلمہ پڑھتے ہوئے رسول اللہ ﷺ کے سامنے آگیا۔
حمزہ رسول اللہ ﷺ کے بڑے محبوب چچا تھے، آپ پر ان کی شہادت کا نہایت شدید اثر تھا،لیکن وحشی اولاً سفیر کی حیثیت سے اورپھر مسلمان ہوکر آئے تھے، اس لیے ان کے ساتھ کوئی بُرا سلوک نہیں ہو سکتا تھا، تاہم آپ نے ان کے چہرہ پر نظر ڈالنا گوارا نہ کیا وحشی سے پوچھا تم ہی نے حمزہ کو شہید کیا تھا، انہو ں نے محجوب ہو کر عرض کیا آپ نے جو سنا ہے صحیح ہے، آپ نے فرمایا اگر ہو سکے تو تم اپنا چہرہ مجھے نہ دکھلاؤ وحشی تعمیل ارشاد میں فوراً ہٹ گئے۔
### حسن تلافی
حمزہ کی شہادت کا جرم وحشی کے دل پر ایسا زخم تھا جو انھیں چین لینے نہیں دیتا تھا اور وہ قبولِ اسلام کے بعد سے برابر اس کی تلافی کی کوشش میں لگے ہوئے تھے،خوش قسمتی سے بہت جلد ان کو اس کا موقع مل گیا،آنحضرتﷺکی وفات کے بعد جب مشہور مدعیِ نبوت مسیلمہ کذاب کا فتنہ اٹھا تو وحشی نے کہا اب وقت ہے کہ میں مسیلمہ کو قتل کرکے حمزہ کے خون کا کفارہ ادا کردوں؛چنانچہ وہی نیزہ جس سے حمزہ کو شہید کیا تھا،لے کر مسیلمہ کے مقابلہ میں جانے والی مہم کے ساتھ ہو گئے  اور میدان جنگ میں پہنچ کر مسیلمہ کی تاک میں لگے رہے،وہ ایک دیوار کے سوراخ کے پار نظر آیا ،انھوں نے نیزہ تان کر اس کے سینہ پر ایسا وار کیا کہ نیزہ سینہ کے پار ہو گیا ،جو کچھ کمی رہ گئی اس کو ایک انصاری نے بڑھ کر پورا کر دیا <ref name="بخاری کتاب المغازی باب قتل حمزہ" اس طرح وحشی نے اسلام کے بہت بڑے دشمن کا خاتمہ کرکے حمزہ کا خون بہا ادا کر دیا۔

## حوالہ جات

زمرہ:ساتویں صدی کی شخصیات
زمرہ:صحابہ
زمرہ:غیر عرب صحابہ
زمرہ:صحابہ و صحابیات
زمرہ:ساتویں صدی کے غلام
نائلہ بنت الفرافصہ

**نائلہ بنت الفرافصہ** خلیفہ سوم عثمان ذو النورین کی زوجہ تھیں
* ان کا پورا نام نائلہ بنت الفرافصہ بن الاحوص بن عمرو بن ثعلبہ بن الحارث بن حصن بن ضمضم بن عدی بن جناب من كلب تھا
* شہادت عثمان کے وقت یہی ان کے پاس تھیں، انھوں نے ہی خون آلود کپڑے حضرت معاویہ بن ابو سفیان رضی اللہ عنہما کے پاس بھیجے تھے۔ یہ مریم بنت عثمان کی والدہ تھیں
## حوالہ جات

زمرہ:بنو کلب
زمرہ:خراسان کی شخصیات
زمرہ:ساتویں صدی کی خواتین
زمرہ:صحابیات
زمرہ:مسیحیت سے اسلام قبول کرنے والی شخصیات
زمرہ:ساتویں صدی کی عرب شخصیات
زمرہ:ساتویں صدی کے مسلمان
زمرہ:تابعی راویان حدیث
زمرہ:عثمان بن عفان
زمرہ:کوفی شخصیات
زمرہ:تابعات
زمرہ:عرب خواتین
زمرہ:کوفہ میں پیدا ہونے والی شخصیات
زمرہ:656ء کی وفیات
زید الخیر

**زید الخیر** زید بن مہلہل کا نام ہے جو ابو مكنف الطائی النبہانی المعروف زيد الخيل تھا۔
## تفصیل
* ان کا دور جاہلیت میں نام زید الخیل تھا جس کا نام رسول اللہ (صلی اللہ علیہ وآلہ وسلم) نے زید الخیر رکھا تھا یہ ایک وفد کی صورت آئے اور عرض کی : یا رسول اللہ (صلی اللہ علیہ وآلہ وسلم) ہم کتوں اور بازوں کے ساتھ شکار کرتے ہیں، کتے گائیوں، جنگلی گدھوں اور ہر نوں کو پکڑتے ہیں پھر کچھ تو ذبح کرلیے جاتے ہیں اور بعض کو کتے مار ڈالتے ہیں ہم ان کو ذبح نہیں کرسکتے، جب کہ اللہ تعالیٰ نے مردار کو حرام کیا ہے پس ہمارے لیے کیا حلال ہوگا؟ تو یہ آیت کریمہ4 المائدہ نازل ہوئی۔
* حدیث میں ہے کہ جب زید الخیل نبی کریم (صلی اللہ علیہ وآلہ وسلم) کی بارگاہ میں حاضر ہوئے تو حضور (صلی اللہ علیہ وآلہ وسلم) نے ارشاد فرمایا انت زید الخیر وہ حقیقت میں زید بن مہلہل شاعر تھا۔ ایک قول یہ کیا گیا ہے : انھیں خبر اس لیے نام دیا گیا کیونکہ اس کی ذات میں کئی منافع تھے۔

## حوالہ جات

زمرہ:9ھ کی وفیات
زمرہ:بنو طے
زمرہ:صحابہ
زمرہ:630ء کی وفیات
زمرہ:ساتویں صدی کی عرب شخصیات
زمرہ:صحابہ و صحابیات
زمرہ:631ء کی وفیات
ہاورڈفاسٹ

ہاورڈفاسٹ۔

بیسوی صدی کا اہم امریکی ناول نگار۔ کیمونسٹ پارٹی سے وابستہ تھا۔ 1946ء میں امریکی سینات نے اسے قید بھیج دیا۔ قید سے باہر آیا تو عظیم ناول " سپارٹیکس" اس کے ہاتھ میں تھا۔
بیسوی صدی کے بڑے ناول نگاروں میں شمار ہوتا ہے۔ روسی حکومت نے اسے "اسٹالن امن" انعام سے نوازا۔

زمرہ:1914ء کی پیدائشیں
زمرہ:2003ء کی وفیات
زمرہ:اکیسویں صدی کے امریکی ناول نگار
زمرہ:امریکی مرد منظر نویس
زمرہ:امریکی مرد ناول نگار
زمرہ:امریکی ٹیلی ویژن مصنفین
زمرہ:بیسویں صدی کے امریکی ناول نگار
زمرہ:کنیکٹیکٹ کے مصنفین
زمرہ:مرد ٹیلی ویژن مصنفین
زمرہ:نیو جرسی کے مصنفین
زمرہ:نیو یارک (ریاست) کے منظر نویس
زمرہ:نیو یارک (ریاست) کے ناول نگار
زمرہ:نیویارک شہر کے مصنفین
زمرہ:یہودی امریکی ناول نگار
زمرہ:امریکی تاریخی ناول نگار
زمرہ:بیسویں صدی کے امریکی مرد مصنفین
زمرہ:نیو جرسی کے ناول نگار
زمرہ:کنیکٹیکٹ کے ناول نگار
زمرہ:اکیسویں صدی کے امریکی مرد مصنفین
زمرہ:ویکی ڈیٹا سے مختلف مختصر وضاحت
زمرہ:11 نومبر کی پیدائشیں
زمرہ:امریکی مصنفین
زمرہ:امریکی کمیونسٹ
زمرہ:امریکی یاداشت نگار
زمرہ:انگریزی زبان کے مصنفین
زمرہ:یہودی مصنفین
زمرہ:ہالی ووڈ بلیک لسٹ
زمرہ:لینن امن انعام
زمرہ:سوانح عمری
زمرہ:تاریخی ناول
زمرہ:افسانے
زمرہ:بیسویں صدی کا ادب
زمرہ:امریکی ادب
زمرہ:امریکی صحافی
ام حکیم

**ام حکیم بنت حارث** (وفات: 634ء) عکرمہ بن ابو جہل کی زوجہ تھیں۔
## نام و نسب
قریش کے خاندان مخزوم سے تھیں۔ باپ کا نام حارث بن ہشام بن المغیرہ اور ماں کا نام فاطمہ بنت الولید تھا، فاطمہ خالد بن ولید کی ہمشیرہ تھیں۔
## اسلام
فتح مکہ کے موقع پر ایمان لائیں ان کے شوہر بھاگ کر یمن چلے گئے یہ رسول اللہ سے امان لے کر یمن سے انھیں واپس لائیں وہ بھی مسلمان ہو گئے عکرمہ بن ابو جہل خلافتِ صدیقی میں روم کی لڑائی میں شہید ہو گئے تھے، تو ام حکیم کا نکاح عدت کے بعد خالد بن سعید سے ہو گیا، اسی سفر میں ’’مرج الصغر‘‘ ایک جگہ کا نام ہے، رخصتی بھی ہوئی۔
## حالات زندگی
غزوۂ اُحد میں کفار کے ساتھ شریک تھیں۔ لیکن جب 8ھ میں مکہ فتح ہوا تو پھر اسلام سے چارہ نہ تھا، ان کا خسر (ابوجہل) مکہ میں اسلام کا سب سے بڑا دشمن اور کفر کا سرغنہ رہ چکا تھا۔ شوہر عکرمہ کی رگوں میں بھی اسی کا خون دوڑ تا تھا۔ ماموں (خالد) بھی مدّت سے اسلام سے بر سر پیکار رہ چکے تھے۔ لیکن اُمّ حکیم نے اپنی فطری سلامت روی کی بنا پر فتح مکہ میں اسلام قبول کرنے میں بہت عجلت کی۔ ان کے شوہر جان بچا کر یمن بھاگ گئے تھے، اُمّ حکیم نے ان کے لیے امن کی درخواست کی۔

## وفات
ام حکیم کی وفات 13ھ مطابق 634ء میں مدینہ منورہ میں ہوئی۔

## حوالہ جات

زمرہ:ایشیائی جنگوں میں خواتین
زمرہ:بنی مخزوم
زمرہ:ساتویں صدی کی عرب شخصیات
زمرہ:صحابیات
زمرہ:عرب بازنطینی جنگوں کی عرب شخصیات
زمرہ:مشرق وسطیٰ کی جنگوں میں شریک خواتین
زمرہ:قرون وسطی جنگ میں خواتین
زمرہ:عرب خواتین
زمرہ:مکہ میں پیدا ہونے والی شخصیات
زمرہ:پہلی صدی ہجری کی وفیات
زمرہ:ساتویں صدی کی وفیات
زمرہ:عرب
زمرہ:تاریخ عرب
فاطمہ بنت خطاب

**فاطمہ بنتِ خطاب **امیر المومنین عمر فاروق کی بہن ہیں۔
## نام ونسب
فاطمہ نام، اُمّ جمیل کنیت، نکاح: سعید بن زید سے نکاح ہوا۔ پورا نام فاطمہ بنت الخطاب بن نفيل بن عبد العزى القرشیہ العدویہ تھا والدہ حنتمہ بنت ہاشم بن المغيرة بن عبد الله بن عمر بن مخزوم تھیں،

## اسلام
سعید بن زید کے ساتھ مسلمانوں ہوئیں یہ اوائلِ اسلام کا واقعہ ہے، جب رسول اللہ دار ارقم میں نہ گئے تھے ان کے کچھ دنوں کے بعد ان کے بھائی یعنی عمرمسلمان ہوئے اور انہی کے سبب سے ہوئے، اس کا قصہ جیسا کہ عمرنے خود بیان کیا ہے کہ عمر حمزہ بن عبد المطلب کے مسلمان ہونے کے بعد آنحضرتﷺ کے پاس جا رہے تھے، راستہ میں ایک مخزومی صحابی سے ملاقات ہوئی، پوچھا کہ تم نے اپنا آبائی مذہب چھوڑ کر محمد کا مذہب اختیار کیا ہے؟ بولے ہاں! لیکن پہلے اپنے گھر کی خبر لو، تمھاری بہن اور بہنوئی نے بھی محمد (ﷺ ) کا مذہب قبول کر لیا ہے، حضرت عمر سیدھے بہن کے گھر پہنچے، دروازہ بند تھا اور وہ قرآن پڑھ رہی تھی، ان کی آہٹ پاکر چپ ہوگئیں اور قرآن کے اجزاء چھپادیئے۔ لیکن آواز ان کے کان میں پڑچکی تھی، پوچھا کہ یہ کیا آواز تھی؟ انھوں نے کہا: کچھ نہیں، بولے: میں سن چکا ہوں کہ تم دونوں مرتد ہو گئے ہو۔ یہ کہہ کر بہنوئی سے دست و گریبان ہو گئے۔ فاطمہ بچانے کے لیے آئیں تو ان کی بھی خبر لی، بال پکڑ کر گھسیٹا اور اس قدر مارا کہ ان کا بدن لہو لہان ہو گیا۔ اسی حالت میں ان کی زبان سے نکلا: عمر! جو ہو سکے کرو، لیکن اب اسلام دل سے نہیں نکل سکتا۔ ان الفاظ نے عمر کے دل پر ایک خاص اثر کیا، بہن کی طرف محبت کی نگاہ سے دیکھا ان کے بدن سے خون جاری تھا، یہ دیکھ کر اور بھی رقت ہوئی، فرمایا کہ تم لوگ جو پڑھ رہے تھے مجھ کو بھی سناؤ، فاطمہ نے قرآن کے اجزاء لاکر سامنے رکھ دیے عمر ان کو پڑھتے جاتے تھے اور ان پر رعب چھاتا جاتا تھا، یہاں تک کہ ایک آیت پر پہنچ کر پکار اُٹھے: اَشْھَدُ اَنْ لَّآ اِلٰـہَ اِلَّا اللّٰہُ وَاَشْھَدُ اَنَّ مُحَمَّدًا رَّسُوْلُ اللہ۔

## ہجرت
اپنے شوہرسعید بن زیدکے ساتھ ہجرت کی۔ اولاد میں ایک لڑکا چھوڑا عبد الرحمن نام تھا۔
## حوالہ جات

زمرہ:صحابیات
زمرہ:نو مسلمین
زمرہ:ساتویں صدی کی عرب شخصیات
زمرہ:بنو عدی
زمرہ:مشرق وسطی کی شخصیات کے نامکمل مضامین
زمرہ:عرب مسلم شخصیات
زمرہ:مسلم خواتین اولیا
زمرہ:عمر بن خطاب کا خاندان
زمرہ:قریش کی شخصیات
عیاش بن ابی ربیعہ

**عیاش بن ابی ربیعہ** یہ ابو جہل کے بھائی تھے۔آپ رضی اللہ تعالیٰ عنہ نبی کریم صلی اللہ علیہ وسلم ارقم کے گھر میں پناہ گزین ہونے سے قبل مشرف باسلام ہوئے دوسری ہجرت حبشہ کی پھر مدینہ ہجرت فرمائی تمام غزوات میں شرکت کی اور حضرت ابوبکر صدیق رضی اللہ تعالیٰ عنہ کے دور خلافت میں جنگ یمامہ شہادت پائی ۔
## نام و نسب
عیاش نام، ابوعبدالرحمن کنیت، نسب نامہ یہ ہے، عیاش بن ابی ربیعہ بن عبد اللہ، بن عمرو بن مخزوم مخزومی ،عیاش مشہور دشمن اسلام ابو جہل کے ماں جائے بھائی تھے۔

## اسلام و ہجرت
عیاش ابوجہل جیسے کینہ پرور کے بھائی ہونے کے باوجود طبیعت حق قبول کرنے کے لیے آمادہ تھی ؛چنانچہ دعوت اسلام کے ابتدائی ہی ایام میں یعنی آنحضرت ﷺ کے ارقم بن ابی ارقم کے گھر میں تشریف لانے کے قبل دولت اسلام سے بہرور ہوئے اور ہجرت ثانیہ میں مع اپنی بیوی اسماء کے ہجرت کرکے حبشہ چلے گئے،یہاں ایک صاحبزادہ عبد اللہ پیدا ہوئے،پھر حبشہ سے مکہ آئے اور مکہ سے حضرت عمر فاروق رضی اللہ تعالیٰ عنہ کے ساتھ ہجرت مدینہ کا شرف حاصل کیا۔
## آزمائش
ابوجہل جو دوسروں کو اسلام اور مسلمانوں کے خلاف برانگیختہ کرتا تھا، اوراس جرم میں اپنے زیردستوں کو سخت سے سخت سزائیں دیتا تھا، اپنے بھائی کا اسلام کس طرح ٹھنڈے دل سے گوارا کرلیتا ؛ چنانچہ ان کی تلاش میں مکہ سے مدینہ آ گیا اور عیاش سے کہا کہ والدہ تمھاری جدائی سے سخت بے قرار ہیں اور انھوں نے قسم کھا لی ہے کہ جب تک وہ تم کو دوبارہ نہ دیکھ لیں گی اس وقت تک نہ سر میں تیل ڈالیں گی، اورنہ سایہ میں بیٹھیں گی،عیاش ماں کی یہ حالت سن کر ان کی محبت میں ابو جہل کے ساتھ مکہ واپس آ گئے،یہاں پہنچ کر ابوجہل نے ان کو قید کر دیا اور وہ عرصہ تک اس قید میں گرفتار رہے،آنحضرت ﷺ دوسرے مسلمان قیدیوں کے ساتھ ان کے لیے بھی دعا فرماتے تھے؛کہ خدایا ان کو مشرکین کے ظلم سے نجات دلا۔
عیاش کے ساتھ ایک اوربزرگ ولید بھی اسی جرم میں قید تھے،وہ کسی طرح چھوٹ کر نکل گئے اور آنحضرت ﷺ سے ان کی مصیبت بیان کی آنحضرت ﷺ نے انھیں دوبارہ عیاش اور سلمہ کو چھڑانے کے لیے واپس کیا؛ چنانچہ یہ مکہ گئے اوران دونوں بزرگوں کو قید سے نکال لائے۔

## وفات
خلافت ابوبکر صدیق رضی اللہ تعالیٰ عنہ میں فتوحات شام میں مجاہدانہ شریک ہوئے اورایک روایت کی رو سے اسی سلسلہ میں یرموک یا یمامہ کے معرکہ میں شہید ہوئے اور دوسری روایت کی رو سے شام میں وفات پائی؛لیکن طبری کے بیان کے مطابق شام سے واپس ہو کر مکہ میں وفات پائی۔
## فضل و کمال
ان کی روایات احادیث کی کتابوں میں موجود ہیں،ان سے روایت کرنے والوں میں انس بن مالک اور عبد الرحمن قابل ذکر ہیں۔

## حوالہ جات

زمرہ:636ء کی وفیات
زمرہ:صحابہ
زمرہ:مہاجرین حبشہ
زمرہ:بنی مخزوم
زمرہ:ساتویں صدی کی عرب شخصیات
زمرہ:صحابہ و صحابیات
زمرہ:مکہ مکرمہ کی شخصیات
المنہاج السوی

**المنہاج السوی من الحدیث النبوی** (مختصراً المنہاج السوی) ڈاکٹر محمد طاہر القادری کا مرتب کردہ مجموعہ احادیث ہے۔ ڈاکٹر طاہرالقادری نے اس کتاب میں عقائد و اعمال، احکامِ دین، عبادات و مناسک، آداب و مناقبِ مصطفی صلی اللہ علیہ وآلہ وسلم، اخلاص و خشیت سے متعلق اور متفرق موضوعات پر احادیث کو جمع و مرتب کیا ہے۔ اس کتاب میں مؤلف نے مجتہدانہ طور پر اور محدثانہ طریق پر تمام کتب احادیث کے ترجمة الابواب نئے قائم کیے ہیں۔ علم الحدیث کے سلسلے میں یہ کام کئی صدیوں کے بعد سر انجام دیا گیا۔ یہ مجموعہ احادیث فرید ملت ریسرچ انسٹیٹیوٹ (FMRi) کے زیر اہتمام شائع ہوا۔ مؤلف نے احادیث کا اردو ترجمہ اور تخریج بھی کر دی گئی ہے۔

## ابواب
المنہاج السوی کو سولہ ابواب میں تقسیم کیا گیا ہے۔ جو درج ذیل ہیں :

# الإِيْمَانُ وَالإِسْلَامُ وَالإِحْسَانُ (ایمان، اسلام اور احسان)
# حُکْمُ الْخَوَارِجِ وَالْمُرْتَدِّيْنَ وَالْمُتَنَقِّصِيْنَ النَّبِيَّ صلي الله عليه وآله وسلم (خوارج و مرتدین اورگستاخانِ مصطفیٰ صلی اللہ علیہ وسلم کا بیان)
# اَلْعِبَادَاتُ وَالْمَنَاسِکُ (عبادات اور مناسک)
# کَيْفِيَةُ صَلَاةِ النَّبِيِّ صلي الله عليه وآله وسلم (حضور نبی اکرم صلی اللہ علیہ وآلہ وسلم کا طریقۂ نماز)
# صَلَاةُ التَّرَاوِيْحِ وَعَدَدُ رَکْعَاتِهَا (نمازِ تراویح اور اس کی تعدادِ رکعات)
# الدُّعَاءُ بَعْدَ الصَّلَوَاتِ الْمَکْتُوْبَةِ (فرض نمازوں کے بعد دعا کرنا)
# الإِخْلَاصُ وَالرَّقَائِقُ (اخلاص اور رِقّتِ قلب)
# فَضْلُ الْعِلْمِ وَالْأَعْمَالِ الصَّالِحَةِ (علم اور اعمالِ صالحہ کی فضیلت)
# عَظْمَةُ الرِّسَالَةِ وَشَرَفُ الْمُصْطَفَي صلي الله عليه وآله وسلم (عظمتِ رِسالت اور شرفِ مصطفیٰ صلی اللہ علیہ وآلہ وسلم)
# جَامِعُ الْمَنَاقِبِ (جامع مناقب)
# اَلْمُعْجِزَاتُ وَالْکَرَامَاتُ (معجزات اور کرامات)
# شَرَفُ هَذِهِ الْأُمَّةِ (امتِ محمدیہ کا عزّ و شرف)
# الاِعْتِصَامُ بِالسُّنَّةِ (سنت نبوی صلی اللہ علیہ وآلہ وسلم کو مضبوطی سے تھامے رکھنا)
# اَلْبِرُّ وَالصِّلَةُ وَالْحُقُوْقُ (نیکی، صلہ رحمی اور حقوق)
# الآدَابُ وَالْمُعَامَلَةُ (آداب اور معاملات)
# اَلأُحَادِيَاتُ وَالثُّنَائِيَاتُ وَالثُلَاثِيَاتُ (اُحادیات و ثنائیاتِ امام اعظم اور ثلاثیاتِ امام بخاری)

## بیرونی روابط
* المنہاج السوی من الحدیث النبوی

زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:منہاج القرآن
زمرہ:تصانیف ڈاکٹرطاہرالقادری
ظفر اقبال (ضد ابہام)

* ظفر اقبال (شاعر) - اردو کے مقبول و معروف پاکستانی شاعر
* ظفر اقبال - کرکٹ کے پاکستانی کھلاڑی۔

زمرہ:ضد ابہام صفحات
انتونیو گوتیرش

**انتونیو گوتیرش** پرتگالی سیاست دان اور سفارتکار ہیں ۔ گوٹیریس 1995ء سے 2000ء تک پرتگال کے وزیر اعظم رہے۔ انھوں نے اقوام متحدہ کے پناہ گزین تنظیم میں بھی دس سال تک کام کیا ہے۔ سلامتی کونسل کی پولنگ میں انھیں واضح اکثریت حاصل ہوا۔ اسی کے بعد ہی ان کا نام اگلے سیکرٹری جنرل یا معتمد عمومی کے طور پر اعلان کیا گیا۔ گٹیریس اقوام متحدہ میں نویں معتمد عمومی ہیں۔

## ابتدائی زندگی
ان کا جنم پرتگال کے دار الحکومت لزبن میں 30 اپریل 1949ء کو ہوا تھا۔ پریسٹجيس لِسَؤ ڈی كیموئیس نام کے ثانوی اسکول میں ان کی ابتدائی تعلیم ہوئی۔ سال 1971ء میں انھوں نے لزبن یونیورسٹی سے گریجویشن ڈگری حاصل کی۔ اس کے بعد انھوں نے اسسٹینٹ پروفیسر کے طور پر تعلیم کا کام شروع کیا تھا۔

## سیاسی زندگی
* 1992ء میں سوشلسٹ انٹرنیشنل کے نائب صدر مقرر ہوئے۔
* 1995ء سے 2000ء تک پرتگال کے وزیر اعظم رہے۔
* 6 اکتوبر 2016ء کو اقوام متحدہ کے نویں معتمد عمومی مقرر ہوئے۔ جنرل سکریٹری کا عہدہ یکم جنوری 2017ء سے مؤثر ہوا۔
* 2005ء سے 2015ء تک اقوام متحدہ میں پناہ گزینوں کے ہائی کمشنر رہے۔
* 12 دسمبر 2016 کو اقوام متحدہ کے نویں جنرل سکریٹری کے عہدے کا حلف برداری کی۔

## حوالہ جات

زمرہ:1949ء کی پیدائشیں
زمرہ:اقوام متحدہ کے پرتگیزی اہلکار
زمرہ:اکیسویں صدی کے پرتگالی سیاست دان
زمرہ:بقید حیات شخصیات
زمرہ:بیسویں صدی کے پرتگالی سیاست دان
زمرہ:پرتگال کے وزرائے اعظم
زمرہ:پرتگالی انجینئرز
زمرہ:پرتگیزی رومن کیتھولک
زمرہ:سیکرٹری جنرل اقوام متحدہ
زمرہ:کاتھولک اشتراکیت پسند شخصیات
زمرہ:لزبن کی شخصیات
زمرہ:مشرقی تیموری شخصیات
زمرہ:پرتگیزی شخصیات
سریندر کمار سنہا

**سریندر کمار سنہا** بنگلہ دیش سپریم کورٹ کے پہلے ہندو چیف جسٹس ہیں۔ 17 جنوری 2015ء کو بنگلہ دیش کے صدر نے ملک کی سپریم کورٹ کے چیف جسٹس کے عہدے پر انھیں مقرر کیا۔ سنہا بنگلہ دیش سپریم کورٹ کے 21ویں چیف جسٹس رہے۔

## ذاتی زندگی
والد کا نام للت موہن سنہا اور ماں کا نام دھن بتی سنہا ہے۔

## تعلیم
انھوں نے چٹاگونگ یونیورسٹی سے قانون کی ڈگری حاصل کی۔

## کام
سال 1947ء میں ضلع کورٹ سلہٹ میں ایڈووکیٹ کے طور پر رجسٹرڈ ہوئے۔ 24/10/1999 کو ہائی کورٹ ڈویژن کے جج بنے اور 16/07 / 2009 کو بنگلہ دیش کی سپریم کورٹ کے اپیلٹ ڈویژن میں ترقی دی گئی۔

12/06/2011 کو بنگلہ دیش جوڈیشیل سرویس کمیشن کے چیئرمین مقرر ہوئے۔ 2015ء کو بنگلہ دیش سپریم کورٹ کے چیف جسٹس بنے۔ سنہا نے بھارت، نیپال، قطر، جنوبی کوریا، سنگاپور، تھائی لینڈ، انڈونیشیا، ملائیشیا، ہانگ کانگ، چین، ریاستہائے متحدہ امریکا، برطانیہ اور کینیڈا کا دورہ کیا۔

## حوالہ جات

زمرہ:1951ء کی پیدائشیں
زمرہ:بقید حیات شخصیات
زمرہ:بنگلہ دیشی وکلاء
زمرہ:ضلع سلہٹ کی شخصیات
زمرہ:ضلع مولوی بازار کی شخصیات
زمرہ:بنگلہ دیشی ہندو
بدیا دیوی بھنڈاری

**بدیا دیوی بھنڈاری** (نیپالی زبان: विद्यादेवी भण्डारी؛ پیدائش: 19 جون 1961ء) ایک نیپالی سابق سیاست دان ہیں جنھوں نے 2015ء سے 2023ء تک نیپال کی دوسری صدر کے طور پر خدمات انجام دیں۔

نیپال کی دوسری اور ملک کی جمہوری تاریخ میں پہلی خاتون صدر ہیں۔ وہ سابق نیپالی سیاست دان اور کمیونسٹ پارٹی آف نیپال کی لیڈر رہ چکی ہیں۔ انھیں 549 میں سے 327 ووٹ حاصل کرکے کل بہادر گرونگ کو ہراتے ہوئے صدر منتخب کیا گیا۔ یہ نیپال وزارت دفاع میں سابق وزیر دفاع بھی رہ چکی ہیں۔

## ابتدائی زندگی
دیا دیوی بھنڈاری کی پیدائش 19 جون، 1961ء کو نیپال کے بھوجپور میں رام بہادر پانڈے اور متیھلا پانڈے کے یہاں ہوئی تھی۔ وہ کم عمری میں طالب علمی کی سیاست میں شامل ہو گئیں۔ یہ اپنے وقت کے ایک کرشماتی اور متاثر کن رہنما کے طور پر بیان کیے گئے کمیونسٹ لیڈر مدن داروغہ کی بھنڈاری بنی۔ تاہم 1993ء میں ایک سڑک حادثے میں ان کے شوہر کی ناگہانی انتقال کے بعد یہ شہ سرخیوں میں آئیں۔

بدیا 1994ء اور 1999ء میں بالترتیب وقت کے وزیر اعظم کرشن پرساد بھٹارائے اور دمناتھ ڈھونگنا کو پارلیمانی انتخابات میں شکست دینے کے بعد دو بار چنی گئیں۔ تاہم 2008ء میں آئین ساز اسمبلی انتخابات کے دوران انھیں شکست کا سامنا کرنا پڑا۔ وہ مادھو کمار نیپال کی قیادت میں وزیر دفاع کے عہدے کے لیے منتخب کی گئیں۔ 2013ء میں دوسری آئین ساز اسمبلی کے انتخابات میں متناسب انتخابی نظام کے تحت انھیں منتخب کیا گیا۔

## سیاسی سفر
بھنڈاری نے طالب علم کی زندگی سے ہی سیاست میں داخلہ پایا۔ 1994ء اور 1999ء میں پارلیمانی انتخابات میں منتخب ہوئیں . مادھو کمار نیپال کی کابینہ میں وزیر دفاع بنیں . یہ خیال کیا جاتا ہے کہ بھنڈاری پارٹی اور سابق وزیر اعظم کے پی اولی کی رازدار رہی ہیں۔

## خاتون صدر
نيابانیشور، کھٹمنڈو میں پارلیمانی اسمبلی انتخابات میں، 214 کے مقابلے 327 ووٹوں سے کامیاب ہو کر نیپال کی تاریخ میں پہلی خواتین صدر منتخب ہوئیں۔ نو منتخب پارلیمنٹ کے 597 میں سے صرف 549 ارکان نے ہی ووٹ کا حق استعمال کیا جبکہ 48 غائب رہے۔ کُل پڑے 549 ووٹوں میں سے 8 کو غیر قانونی قرار دیا گیا۔ حکمراں سی پی ایم-یو ایم ایل کے علاوہ بدیا کو راشٹریہ پرجا تانترک دل، يوسی پی این (ماؤنواز)، مدھیشی جنادھكار فورم لوک تانترک سمیت کئی دیگر جماعتوں نے حمایت کی جبکہ اپوزیشن نیپالی کانگریس کے کُل بہادر گرونگ اتنی حمایت نہیں جٹا سکے۔

## ذاتی زندگی
ان کی شادی نیپال کے کمیونسٹ پارٹی کے جنرل سکریٹری و بائیں بازو کے رہنما مدن بھنڈاری سے ہوئی تھی۔ مدن بھنڈاری کی سڑک -حادثہ میں موت ہو گئی تھی۔

## حوالہ جات

زمرہ:بھوجپور ضلع، نیپال کی شخصیات
زمرہ:بقید حیات شخصیات
زمرہ:خواتین سربراہ ریاست
زمرہ:خواتین وزرائے دفاع
زمرہ:نیپال کے صدور
زمرہ:نیپال کے وزرائے دفاع
زمرہ:نیپالی ہندو
زمرہ:1961ء کی پیدائشیں
کھڑگا پرساد اولی

**کھڑگا پرساد اولی** (پیدائش: 22 فروری 1952ء) نیپال کے 38ویں اور موجودہ وزیر اعظم ہیں۔ اس سے قبل بھی وہ 12 اکتوبر 2015ء سے 24 جولائی 2016ء تک اس عہدے پر فائز رہے۔ اولی نیپال میں کے پی اولی کے نام سے مشہور ہیں۔ نیپال کے نئے آئین کے تحت اولی پہلے وزیر اعظم بنے۔ اولی کو اصطلاحات و تقریری صلاحیتوں کی وجہ سے خاطر منتخب کیا تھا۔ 

## تعلیم
انھوں نے کلاس 10 (اسکول لیونگ سرٹیفکیٹ) سال 1971ء میں پاس کیا۔ پڑھنے میں کمزور اور سیاست میں انتہائی فعال ہونے کی وجہ سے آگے کا باقاعدہ تعلیم حاصل نہیں کر سکے۔ اولی کو ہندی اور نیپالی زبانوں کی کتابیں پڑھنے میں دلچسپی ہے۔

## سیاسی سفر
جولائی 2014ء میں اولی کمیونسٹ پارٹی آف نیپال (یونیفائیڈ ماركسسٹ -لیننسٹ) کے صدر منتخب ہوئے۔ اس وقت وہ کابینہ میں 1994ء-1995ء کے دوران میں وزیر داخلہ بنے۔ سال 2006ء میں عبوری حکومت میں نائب وزیر اعظم و وزیر خارجہ بنے۔ اکتوبر 2015 میں سوشیل کوئیرالا کو شکست دے نیپال کے وزیر اعظم بنے۔ اولی کو جھاپا ضلع کے کئی پارلیمانی علاقوں سے سال 1991ء، 1994ء اور 1999ء میں پارلیمنٹ کا رکن منتخب کیا گیا۔ اسی ضلع سے 1966ء میں انھوں نے سیاسی کیریئر کی شروعات کی تھی۔ انھوں نے کمیونسٹ پارٹی آف نیپال (یونیفائیڈ ماركسسٹ -لیننسٹ)-یو ایم ایل کے امیدوار کے طور پر 2013ء میں آئین ساز اسمبلی کے انتخابات میں جیت درج کی -7 سیٹیں جیت لی۔ اولی 4 فروری 2014 کو سی پی این-یو ایم ایل کے صدر جھلناتھ کھنال کو پارلیمانی پارٹی کے لیڈر کے انتخاب میں 23 ووٹوں سے شکست دے کر پارلیمانی پارٹی کے لیڈر منتخب ہوئے۔

## وزیر اعظم
نیپال کا نیا آئین نافذ ہونے پر اولی سشیل کوئرالا کو شکست دے کر پہلے وزیر اعظم بنے اور 12 اکتوبر 2015ء کو وزیر اعظم کے عہدے پر فائز ہوئے۔ 24 جولائی 2016ء کو اقلیت میں آ جانے پر صدر کو اپنا استعفی سونپ دیا۔ فروری 2018ء کو دوبارہ وزیر اعظم منتخب ہو گئے۔

## نیپال میں جمہوریت
پہلی بار نیپال میں جمہوری آئین نافذ ہونے پر سی پی این -یو ایم ایل کے امیدوار کے پی شرما اولی نیپال کے وزیر اعظم منتخب ہوئے۔ ولی کو 14 سیاسی جماعتوں کے 337 ارکان پارلیمنٹ اور ایک آزاد امیدوار پارلیمنٹ کی حمایت حاصل تھی۔ اس الیکشن میں اولی کو 338 اور سشیل کوئرالا کو 24 9 ووٹ حاصل ہوئے۔

## حوالہ جات

زمرہ:1952ء کی پیدائشیں
زمرہ:بقید حیات شخصیات
زمرہ:نیپال کے وزرائے اعظم
زمرہ:نیپالی زیر حراست اور قیدی شخصیات
زمرہ:وزرائے نیپال
زمرہ:نیپال کے وزرائے خارجہ
زمرہ:نیپالی ہندو
زمرہ:باہن شخصیات
زمرہ:کھس شخصیات
زمرہ:ویکی ڈیٹا سے مختلف مختصر وضاحت
زمرہ:تیرہ تھم ضلع کی شخصیات
زید بن سہل

**زید بن سہل**
### نام و نسب
زید نام، خیر لقب، معروف بزید خیل، نسب نامہ یہ ہے، **زید بن مہلہل** بن زید بن منہب بن عبد رضا بن مختلس بن ثوب بن كنانہ بن مالك بن نابل بن نبہان، (اس كا نام سودان ہے)، بن عمرو بن غوث طائی نبہانی۔

### اسلام
9ھ میں طے کے وفد کے ساتھ مدینہ آئے اور خدمت نبویﷺ میں حاضر ہو کر عرض کیا یا رسول اللہ میں نو دن کی دشوار گزار مسافت سے آیا ہوں، اس سفر میں میری سواری تھک گئی، میری راتیں آنکھوں میں کٹیں، میرے دن تشنہ لبی میں بسر ہوئے اور یہ ساری مشقت صرف دو باتیں پوچھنے کے لیے اٹھائی ہے، رسول اللہ نے پوچھا تمھارا نام کیا ہے عرض کیا زید الخیل، فرمایا نہیں تم **زید الخیر** ہو، پوچھو کیا پوچھنا چاہتے ہو، عرض کیا جو شخص خدا کو چاہتا ہے اور جو نہیں چاہتا، دونوں میں کیا علامت ہوتی ہے، رسول اللہ ﷺ نے فرمایا تم کیسے زندگی بسر کرتے تھے، عرض کیا خیر اہل خیر اور عامل خیر کو دوست رکھتا تھا، اگر میں اس پر عمل کرتا تھا تو اس کا ثواب ملتا تھا اورجب یہ عمل چھوٹ جاتا تھا تو رنجیدہ ہوتا تھا، رسول اللہ ﷺ نے فرمایا جو خدا کو چاہتا ہے اور جو نہیں چاہتا اس کی یہی علامت ہے، اگر خدا اس کے خلاف تمھارے لیے کچھ چاہتا تم کو اس کے لیے تیار کرتا اور پھر اس کو اس کی پروا نہ ہوتی کہ تم کس وادی میں ہلاک ہوگے۔

### فضل و کمال
زید کا مذہبی علوم میں کوئی پایہ نہ تھا، لیکن اس عہد کے مروجہ علوم میں وہ کمال رکھتے تھے صاحبِ اسد الغابہ لکھتے ہیں کہ زید خوش گو شاعر اور زبان آور خطیب تھے۔

### وفات
مشرف باسلام ہونے کے بعد وطن لوٹے، راستہ میں بخار آیا اور گھر پہنچ کر واصل بحق ہو گئے اس طرح دنیا سے بالکل پاک و صاف اُٹھے اور اسلام کے بعد دنیا میں آلودہ ہونے کا موقع ہی نہ ملا بعض روایتوں سے معلوم ہوتا ہے کہ عمرفاروق کے زمانہ میں وفات پائی۔

## حوالہ جات

زمرہ:صحابہ
جف

گرافکس انٹرچینج فارمیٹ کے مخفف کو جف یا GIF کہا جاتا ہے۔ یہ بٹ میپ امیج فارمیٹ ہے جسے امریکی سافٹ وئیر ڈویلپرسٹیو ول ہائٹ نے 1987 میں انٹرنیٹ فراہم کرنے والی سروس کمپیو سرو میں کام کرتے ہوئے بنایاتھا۔ اپنی وسیع سپورٹ کے باعث  یہ فارمیٹ انٹرنیٹ پر خاصا مقبول ہوا۔
## حوالہ جات

زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
عاصم بن ثابت

**عاصم بن ثابت** قبیلہ اوس کے مشہور صحابی ہیں۔

### نام ونسب
عاصم نام، ابو سلیمان کنیت، قبیلۂ اوس سے ہیں،نسب نامہ یہ ہے، عاصم بن ثابت بن قیس ابی الاقلح بن عصمہ بن نعمان بن مالک بن امتہ بن ضبیعہ بن زید بن مالک بن عوف بن عمرو بن عوف بن مالک بن اوس

### اسلام
ہجرت سے قبل اسلام لائے۔
### غزوات میں شرکت
بدر میں شریک تھے، آنحضرتﷺ نے پوچھا کیونکر لڑوگے؟ تیر وکمان لے کر اٹھے اورکہا کہ جب 200 ہاتھ کا فاصلہ ہوگا تو تیر ماروں گا ،اس سے قریب ہوں گے تو نیزہ اور نزدیک تر ہوں گے تو تلوار کا وار کروں گا، آنحضرتﷺ نے فرمایا لڑائی کا یہی قاعدہ ہے تم لوگ اسی طرح لڑنا۔صفر 3ھ میں آنحضرتﷺ نے ان کی ماتحتی میں دس آدمی دیکر جاسوسی کے لیے روانہ کیا، عسفان اور مکہ کے درمیان ہدہ ایک مقام ہے وہاں پہنچے تو بنو لحیان کو خبر ہو گئی اس نے سو تیر انداز بھیجے کہ مسلمانوں کو آگے بڑھنے سے روک دیں، ،صحابہؓ کے پاس مدینہ کے خرمے تھے، ان کی گٹھلیاں راستہ میں پڑی تھیں، تیر اندازوں نے کہا یہ ضرور یثرب کے چھوہارے ہیں عاصم کو ان کی آمد کا پتہ چلا، تو اپنے ساتھیوں کو لے کر ایک پہاڑی پر چڑھ گئے ان لوگوں نے آکر محاصرہ کر لیا اور کہا کہ نیچے اتر آؤ تو جان بخشی کی جائے گی، عاصم نے کہا مسلمانو! میں کسی کافر کے ذمہ نہ رہوں گا، پھر فرمایا خدایا! رسول اللہ ﷺ کو ہماری خبر کر دے۔
### شہادت
کفار نے یہ دیکھ کر تیر برسانا شروع کیے جس سے عاصم نے سات آدمیوں کے ساتھ شہادت پائی۔

قریش کو ان کے قتل ہونے کی خبر ہوئی تو نہایت خوش ہوئے کہ عقبہ بن ابی معیط کا قاتل دنیا سے اٹھ گیا، آدمی بھیجے کہ ان کے جسم کا کوئی حصہ لا کر دکھائیں مصنف استیعاب کا بیان ہے کہ ان کے جسم کو جلا کر قریش اپنی آتشِ انتقام کو سرد کرنا چاہتے تھے۔

عقبہ کے ساتھ طلحہ کے دو بیٹوں کو بھی انھوں نے قتل کیا تھا، ان دو لڑکوں کی ماں نے جس کا نام سلافہ تھا منت مانی تھی کہ عاصم کا سر ملے گا تو کھوپڑی میں شراب پیوں گی! قریش کو تجارت کا موقع ملا کہ اس کے ہاتھ عاصم کا سر فروخت کریں۔

عاصم نے خدا سے دعا کی تھی کہ مجھے کوئی مشرک نہ چھوئے اور نہ میں ان میں سے کسی کو مس کروں گا یہ لوگ وہاں پہنچے، تو کثرت سے شہد کی مکھیاں دیکھیں، لاش کے اٹھانے میں کامیابی نہ ہوئی تو مشورہ کیا کہ رات کو جب مکھیاں نہ ہوں گی، اس وقت سر کاٹیں گے، اتفاق یہ کہ خوب بارش ہوئی اور اس نے سیلاب کی شکل اختیار کر لی اور عاصم کا جسم اطہر اسی میں بہہ گیا۔

### اولاد
لڑکے کا نام محمد تھا، عرب کا مشہور شاعر ا حوص انہی کا بیٹا تھا۔
حضرت عاصمؓ کی بہن جمیلہ حضرت عمرؓ کو منسوب تھیں،عاصم بن عمر انہی کے بطن سے پیدا ہوئے تھے۔
### اخلاق
جوش ایمان، حب رسول، پاکبازی اوربہادری کے عظیم الشان اوصاف حضرت عاصمؓ کی سیرت کے جلی عنوانات ہیں، ان تمام باتوں کی تفصیل اوپر گذرچکی ہے۔

## حوالہ جات

زمرہ:4ھ کی وفیات
زمرہ:اصحاب احد
زمرہ:اصحاب بدر
زمرہ:ساتویں صدی کی عرب شخصیات
زمرہ:صحابہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:انصار
ربیبہ

**ربیبہ** بیوی کی پہلے خاوند سے لڑکی اس کی جمع ربائب ہے۔ جس کے معنی ہیں زیر پرورش لڑکی جو بیوی کے پہلے شوہر سے ہو۔ ربیبہ اس لیے کہتے ہیں کہ وہ اپنی ماں کے دوسرے شوہر کی آغوش میں تربیت پاتی ہے۔
منکوحہ کی وہ لڑکی یا لڑکا جو دوسرے خاوند سے ہو جو ربیبہ یا ربیب کہلاتا ہے۔ وہ گود میں بیٹھنے کے قابل ہو یا نہ ہو۔ پرورش اس کی اس نے کی ہو یا کسی دوسرے نے بیوی کی اولاد ہر حال میں حرام ہے۔
## حوالہ جات

زمرہ:اصطلاحات قرآن
زینب بنت ابی سلمہ

**زینب بنت ابی سلمہ** فضل و کمال میں شہرۂ آفاق تھیں رسول اللہ کی ربیبہ تھیں۔
## نام و نسب
زینب نام، قبیلہ مخزوم سے ہیں۔ سلسلۂ نسب یہ ہے: زینب بنت ابی سلمہ عبد اللہ بن عبد الاسد بن ہلال بن عبد اللہ بن عمر بن مخزوم۔ حبشہ میں اُمّ سلمہ کے بطن سے پیدا ہوئیں اور انھی کے ساتھ کچھ زمانہ کے بعد مدینہ کو ہجرت کی اسماء بنت ابی بکرنے دودھ پلایا پہلے برّہ نام تھا آنحضرتﷺ نے زینب نام رکھا۔
## حالات زندگی
4ھ میں ابو سلمہ نے وفات پائی تو اُمّ سلمہ آنحضرتﷺ کے عقدِ نکاح میں آئیں اس وقت زینب شیر خوار تھیں۔ ام سلمہ بہت حیادار تھیں، ابتدا جب آپ صلی اللہ علیہ و آلہ و سلم مکان پر تشریف لاتے تو ام سلمہ فرط غیرت سے اس بیٹی (زینب) کو گود میں بٹھا لیتیں، آپ یہ دیکھ کر واپس تشریف لے جاتے، عمار بن یاسر کو جو ام سلمہ کے رضاعی بھائی تھے، معلوم ہوا تو بہت ناراض ہوئے اور زینب کو چھین لے گئے۔

والدہ ماجدہ کے ساتھ آنحضرتﷺ کے آغوشِ تربیت میں آئیں، آنحضرتﷺ کو ان سے محبت تھی پیروں پر چلنے لگیں تو آنحضرت ﷺ کے پاس آتیں۔ آپ غسل فرماتے تو ان کے منہ پر پانی چھڑکتے تھے، لوگوں کا بیان ہے کہ اس کی یہ برکت تھی کہ بڑھاپے تک ان کے چہرے پر شباب کا آب و رنگ باقی رہا۔

## شادی
عبد اللہ بن زمعہ بن اسود اسدی سے شادی ہوئی، دو لڑکے پیدا ہوئے، جن میں ایک کا نام ابو عبیدہ تھا، 63ھ میں حرّہ کی لڑائی میں دونوں کام آئے اور زینب کے سامنے ان کی لاشیں لاکر رکھی گئیں۔ انھوں نے اِنَّا لِلّٰہ پڑھا اور کہا کہ ’’مجھ پر بہت بڑی مصیبت پڑی، ایک تو میدان میں لڑ کر قتل ہوا، لیکن دوسرا تو خانہ نشین تھا لوگوں نے اس کو گھر میں گھس کر مارا۔‘‘
## وفات
بیٹوں کے قتل کے بعد دس برس زندہ رہیں اور 73ھ میں انتقال فرمایا، یہ طارق کی حکومت کا زمانہ تھا۔ ابن عمر جنازہ میں تشریف لائے۔

## فضل وکمال
حضرت زینب رضی اللہ عنہافضل وکمال میں شہرہ آفاق تھیں اور اس وصف میں کوئی عورت ان سے ہمسری کا دعویٰ نہیں کرسکتی تھیں، اسدالغابہ میں ہے: وَكَانَتْ مِنْ أفقه نساء زَمَانهَا۔

ترجمہ:وہ اپنے عصر کی فقیہ خاتون تھیں۔
آنحضرت صلی اللہ علیہ وسلم سے کچھ حدیثیں روایت کیں، آپ صلی اللہ علیہ وسلم کے علاوہ حضرت اُم سلمہ رضی اللہ عنہا، حضرت عائشہ رضی اللہ عنہا، حضرت اُم حبیبیہ رضی اللہ عنہا اور حضر زینب بنت جحش رضی اللہ عنہا سے بھی چند حدیثیں سنیں، جن لوگوں نے اُن سے حدیث روایت کی ہے اُن کے نام یہ ہیں:
امام زین العابدین رضی اللہ عنہ، ابو عبیدہ، محمدبن عطاء، عراک بن مالک، حمید ابن نافع، عروہ، ابوسلمہ، کلیب بن وائل، ابوقلابہ جرمی۔

## حوالہ جات

زمرہ:صحابیات
زمرہ:74ھ کی وفیات
زمرہ:فقہاء صحابہ
زمرہ:مدینہ کی شخصیات
زمرہ:صحابہ و صحابیات
زینب بنت ابو معاویہ

**زینب بنت ابو معاویہ** صحابیہ تھیں اور عبداللہ بن مسعود کی زوجہ تھیں۔

## نام و نسب
زینب نام، رائطہ عرف، قبیلہ ثقیف سے تھیں۔ سلسلۂ نسب یہ ہے: زینب بنت عبد اللہ ابی معاویہ بن معاویہ بن عتا۔ ّب بن اسعد بن غاضرہ بن حُطیط بن جُشم بن ثقیف۔
## نکاح
عبد اللہ بن مسعود سے نکاح ہوا، چونکہ ان کا کوئی ذریعہ معاش نہ تھا اور زینب دستکار تھیں، اس لیے اپنے شوہر اور اولاد کی خود کفیل ہوئیں۔ ایک دن کہنے لگیں کہ تم نے اور تمھاری اولاد نے مجھ کو صدقہ و خیرات سے روک رکھا ہے، جو کچھ کماتی ہوں تم کو کھلا دیتی ہوں، بھلا اس میں میرا کیا فائدہ؟ ابن مسعود نے جواب دیا: تم اپنے فائدہ کی صورت نکال لو، مجھ کو تمھارا نقصان منظور نہیں۔ زینب آنحضرتﷺ کے پاس پہنچیں اور عرض کی کہ میں دستکار ہوں اور جو کچھ اس سے پیدا کرتی ہوں شوہر اور بال بچوں پر صرف ہوجاتا ہے کیونکہ میرے شوہر کا کوئی ذریعۂ معاش نہیں ہے اس بنا پر میں محتاجوں کو صدقہ نہیں دے سکتی، اس حالت میں کیا مجھ کو کچھ ثواب ملتا ہے؟ آنحضرتﷺ نے فرمایا: ہاں! تم کو ان کی خبر گیری کرنا چاہیے۔

## اولاد
ابو عبیدہ جو اپنے زمانہ کے مشہور محدث گذرے ہیں زینب کے نورِ نظر تھے۔

## فضل و کمال
عمرفاروق اور ابن مسعود سے چند حدیثیں روایت کیں، راویوں میں حسب ذیل اصحاب ہیں: ابو عبیدہ، عمرو بن حارث بن ابی ضرار، بسر بن سعید، عبید بن سباق، کلثوم، محمد بن عمرو بن حارث۔
آنحضرت صلی اللہ علیہ و آلہ و سلم، حضرت عمر اور ابن مسعود رضی اللہ تعالی عنہما سے چند حدیثیں روایتیں کیں راویوں میں حسب ذیل اصحاب ہیں، ابو عبیدہ، عمرو بن حارث بن ابی ضرار، بسربن سعید عبید بن سباق۔ کلثوم، محمد بن عمرو بن حارث۔

## اخلاق
بارگاہِ نبوت میں ان کومخصوص درجہ حاصل تھا، اکثر آپ کے مکان میں آتی جاتی تھیں، ایک دن وہ آپ کے سرکی جویں دیکھ رہی تھیں، مہاجرین کی اور عورتیں بھی بیٹھی ہوئی تھیں ایک مسئلہ پیش ہوا توانہوں نے اپنا کام چھوڑ کربولنا شروع کیا، آنحضرت صلی اللہ علیہ وسلم نے فرمایا تم آنکھ سے نہیں بولتی ہو، کام بھی کرو اور گفتگو بھی۔

## حوالہ جات

زمرہ:صحابیات
زمرہ:باب حدیث/متعلقہ مضامین
زمرہ:خواتین محدثات
سیر الصحابیات

**سیر الصحابیات معہ اسوہ صحابیات** مولانا سعید انصاری کی بہت اعلیٰ تصنیف ہے۔
اس کتاب میں مصنف نے نے ازواج مطہرات، بنات طاہرات اور اکابر صحابیات کے سوانح زندگی اور ان کے علمی، مذہبی، اخلاقی کارناموں کو مفصل قلمبند کیا ہے۔ کتاب کے آخر میںسید سلیمان ندوی کا مختصر رسالہ"مسلمان عورتوں کی بہادری" کو بھی کتاب میں شامل کیا گیا ہے۔
اس کتاب میں 45 صحابیات کی سوانح عمریاں ہیں جو شرائطِ مذکورہ کے ساتھ لکھی گئی ہیں اور اس بنا پر یہ کتاب فن اسماء الرجال میں داخل ہونے کی بجائے صحابیات کی تاریخ بن گئی ہے۔ جس میں ان کا محاسنِ کمال نظر آتا ہے۔
واقعات کے انتخاب میں خاص احتیاط مدنظر رکھی گئی ہے اور ان کو روایت و درایت کی کسوٹی پر جانچ کر لکھا گیا ہے: جس میں صحابیات کے حالات میں بعض ایسی روایتیں ملیں گی جو مسائلِ فقہ کے معارض ہیں۔

## حوالہ جات

زمرہ:کتب اہل سنت جماعت
رکھ پیلو

**رکھ پیلو**  پاکستان کا ایک گاؤں جو پنجاب کے ضلع چکوال میں واقع ہے۔مہرو پیلو اور ڈھوک لاری کے درمیان ہے۔
یہاں کی اکثر آبادی کا تعلق اعوان برادری سے ہے 
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع چکوال کے آباد مقامات
پیلو (ضد ابہام)

پیلو کے نام سے مندرجہ ذیل مراد ہو سکتے ہیں
* پیلو (شاعر)
* پیلو (گاؤں)
* پیلو (راگ)
* پیلو کا پھل
ڈھوک گوریہ

**ڈھوک گوریہ**  پاکستان کا ایک گاؤں جو پنجاب کے ضلع تلہ گنگ میں واقع ہے۔اکوال اور تلہ گنگ کے قریب ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع تلہ گنگ کے آباد مقامات
کچری

**کچری** یا **چبھڑ** (چِب بھَڑ) پنجاب پاکستان کے ہلکی میرا اور ریتلی زمین کے علاقوں میں پیدا ہونے والا ایک پھل ہے، بعض لوگ اس کو سبزی کے طور پر بھی استعمال کرتے ہیں۔ بہ ظاہر یہ خربوزے اور کھیرے کی صورت پر ہوتا ہے مگر حجم میں بہت چھوٹا ہوتا ہے۔ ایک عام چبھڑ ایک سے ڈیڑھ انچ تک لمبائی کا بیضوی شکل کا ہوتا ہے۔ اس کی بیل، پتوں اور پھولوں کے سائز کی نسبتیں بھی وہی ہوتی ہیں۔ یعنی پتے چھوٹے، بیلیں اور پھول باریک۔

جب کچا ہو تو اس کا رنگ ہلکی اور گاڑھی سبز رنگ کی دھاریوں اور نقطوں پر مشتمل ہوتا ہے۔ تب یہ سخت کڑوا ہوتا ہے۔ پک جانے پر اس کا رنگ زردی مائل ہو جاتا ہے اور ذائقہ نمکین اور ترش ملا جلا ہوتا ہے۔ عام طور پر اس کی باضابطہ کاشت نہیں کی جاتی۔ موسمِ گرما کے شروع میں اگتا ہے اور 45 سے 60 دن میں اس کا پھل کھانے کے قابل ہو جاتا۔ بھیڑ بکری، اونٹ اور چراگاہ کے دوسرے جانور اس کو پتوں شاخوں سمیت بڑی رغبت سے کھا لیتے ہیں۔ گلہ بانوں کے بچے اس پھل سے خاص طور پر بہت مانوس ہوتے ہیں۔ چبھڑ سے کسی قدر بڑے حجم (لمبائی 3 سے 5 انچ) کا انھیں خواص کا حامل ایک پھل ہے جسے گرِبھَڑ کہتے ہیں۔ یہ اصولی طور پر چبھڑ ہی کی قسم ہے، بس حجم کا فرق ہے۔

چبھڑ اور گربھڑ دونوں قبض کشا اور مصفیء خون ہیں۔ اطباء کے مطابق ان کی تاثیر "سرد خشک" ہوتی ہے۔ زیادہ مقدار میں کھا لینے سے جلاب لگ جاتے جو ایک دو دن میں خود ہی ٹھیک ہو جاتے ہیں۔
## حوالہ جات
اولساری دھرتی ماگر

**اولساری دھرتی ماگر**  جمہوری ملک نیپال کی پارلیمنٹ کے لیے خاتون اسپیکر بنیں . یہ 16 اکتوبر 2015ء کو نیپال پارلیمنٹ کی اسپیکر کے عہدے پر بلامقابلہ منتخب ہوئیں ہیں۔

## خاتون اسپیکر
نیپال کی تاریخ میں ولساری ماگر نیپالی پارلیمنٹ کی پہلی خاتون اسپیکر منتخب ہوئیں۔ اس عہدے پر وہ بلامقابلہ ہوئیں۔

## سیاسی زندگی
یہ نیپال پارلیمنٹ کی ڈپٹی اسپیکر تھیں۔ جھلناتھ کھلل کی کابینہ میں یہ نوجوان اور کھیل کی وزیر تھیں۔

## ذاتی زندگی
ان کی شادی برش من پون کے ساتھ ہوئی تھی۔ برش یو پی سی این (مارکسی) کے معتمد ہیں۔ 
## حوالہ جات

زمرہ:بقید حیات شخصیات
زمرہ:نیپالی سیاسی خواتین
زمرہ:اکیسویں صدی کے نیپالی سیاست دان
زمرہ:1977ء کی پیدائشیں
جان موگوفلی

**جان پوبے جوزف موگوفلی** (1959ء – 2021ء) تنزانیہ کے سابق صدر تھے۔ انھوں تنزانیہ میں ہوئے صدارتی انتخابات میں سيسيئیم پارٹی کے بینر تلے 58.46٪ ووٹ حاصل کے کے جیتے تھے۔ انھوں ان انتخابات میں سابق وزیر اعظم اور حزب اختلاف کے رہنما ایڈورڈ لوواسا کو شکست دی۔ ایڈورڈ لوساوا کو کل 39.97٪ ووٹ حاصل ہوئے۔ صدر منتخب ہونے سے پہلے موگوفلی نے ایک ایماندار سیاسی رہنما کے طور پر شہرت حاصل کی تھی۔ اس سے پہلے وہ سال 2010ء سے تنزانیہ کے وزیر تعمیر کے عہدے پر کام کر رہے تھے۔ جبکہ اُس سے پہلے وہ 1995ء سے 2000ء تک نائب وزیر تعمیر رہے۔ 

## تعلیم
انھوں نے 1988ء میں کیمیا اور ریاضی کے ساتھ دار السلام یونیورسٹی سے گریجویشن کی ڈگری حاصل کی۔ سال 1994ء میں کیمیا میں ماسٹرز اور 2009ء میں ڈاکٹریٹ کی ڈگری دار السلام یونیورسٹی سے ہی حاصل کی۔

## حوالہ جات

زمرہ:1959ء کی پیدائشیں
زمرہ:تنزانی رومن کیتھولک
زمرہ:تنزانیہ کے ایم پی اے 1995ء-2000ء
زمرہ:تنزانیہ کے ایم پی اے 2000ء-2005ء
زمرہ:تنزانیہ کے ایم پی اے 2005ء-2010ء
زمرہ:تنزانیہ کے ایم پی اے 2010ء -2015ء
زمرہ:تنزانیہ کے صدور
زمرہ:جامعہ دارالسلام کے فضلا
زمرہ:کووڈ-19 سازش نظریہ ساز
زمرہ:ویکسین مخالف فعالت پسند
زمرہ:بیسویں صدی کے ریاضی دان
زمرہ:اکیسویں صدی کے ریاضی دان
زمرہ:اکیسویں صدی کے کیمیا دان
زمرہ:بیسویں صدی کے سیاست دان
زمرہ:اکیسویں صدی کے سیاست دان
زمرہ:وزرائے تنزانیہ
زمرہ:تنزانی سازشی نظریہ ساز
محمد سعد کاندھلوی

**محمد سعد کاندھلوی** (پیدائش: 8 محرم الحرام 1385ھ مطابق 9 مئی 1965ء) کو بنگلہ والی مسجد، بستی نظام الدین نئی دہلی میں محمد ہارون صاحب کاندھلوی کے گھر پیدا ہوئے۔ ان کی بسم اللہ 1392ھ میں والد مرحوم مولانا محمد ہارون نے اپنے آخری حج کے دوران میں سید ابو الحسن علی ندوی سے ریاض الجنہ میں کروائی۔ ان کی پیدائش سے ایک ماہ قبل ان کے دادا محمد یوسف کاندھلوی کی وفات ہو چکی تھی اور پیدائش کے آٹھ سال بعد ان کے والد محمد ہارون کا بھی انتقال ہو گیا، چنا چہ ان کی پرورش و تربیت والدہ کی نگرانی و سرپرستی میں ان کے نانا محمد اظہار الحسن کاندھلوی، محمد زکریا کاندھلوی اور تبلیغی جماعت کے اُس وقت کے امیر محمد انعام الحسن کاندھلوی نے کی۔ 1985ء میں مدرسہ کاشف العلوم دہلی سے پڑھ کر فارغ ہوئے اور وہیں پر تاحال دینی و دعوتی خدمات میں مصروف ہیں۔ سید محمد سلمان سہارنپوری صاحب (داماد محمد زکریا کاندھلوی و موجودہ ناظم جامعہ مظاہر علوم سہارن پور) کی بڑی صاحب زادی بریرہ خاتون ان کے نکاح میں ہیں جن سے تین فرزند محمد یوسف، محمد سعید اور محمد سعود ہیں۔
اور محمد سعد کاندھلوی اس وقت نظام الدین مرکز انڈین اور اس سے متصل پوری دنیا کے ممالک میں تبلیغی جماعت کے امیر تصور کیے جاتے ہیں

## مزید دیکھیے
* تبلیغی جماعت

## حوالہ جات

زمرہ:1965ء کی پیدائشیں
زمرہ:بقید حیات شخصیات
زمرہ:دیوبندی شخصیات
زمرہ:ہندوستان کے مسلمان مذہبی رہنما
زمرہ:تبلیغی جماعت کی شخصیات
زمرہ:ضلع شاملی کی شخصیات
زمرہ:ویکی ڈیٹا سے مطابقت رکھنے والی مختصر تفصیل
بھلیسر

**بھلیسر**  پاکستان کا ایک آباد مقام جو راولپنڈیپنجاب، پاکستان میں واقع ہے۔
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع راولپنڈی کے آباد مقامات
شفا بنت عبد اللہ

**شفاء بنت عبد اللہ** لکھنے پڑھنے اور جھاڑ پھونک میں شہرت رکھتی تھیں۔
## نام و نسب
شفاء نام، قبیلہ قریش کے خاندان عدی سے ہیں، سلسلۂ نسب یہ ہے شفاء بنت عبد اللہ بن عبد شمس بن خلف بن سداد بن عبد اللہ بن قرط بن زراح بن عدی ابن کعب بن لوئی، والدہ کا نام فاطمہ بنت وہب بن عمرو بن عائذ بن عمر بن مخزوم تھا۔
## نکاح
ابو حشمہ بن حذیفہ عدوی سے نکاح ہوا۔
## اسلام
ہجرت کے قبل مسلمان ہوئیں۔
## عام حالات
آپ صلی اللہ علیہ وسلم سے ان کو بہت محبت تھی، آپ کبھی ان کے گھر تشریف لے جاتے تو آرام فرماتے تھے۔ انھوں نے آپ کے لیے علاحدہ ایک بچھونا اور ایک تہبند رکھ چھوڑی تھی، چونکہ ان میں آپ صلی اللہ علیہ وسلم کا پسینہ جذب ہوتا تھا، یہ بڑی متبرک چیزیں تھیں۔ شفاء کے بعد ان کی اولاد نے ان تبرکات کو نہایت احتیاط سے محفوظ رکھا، لیکن مروان نے ان سے یہ سب چیزیں لے لیں۔

آپ صلی اللہ علیہ وسلم نے ان کو ایک مکان بھی عنایت فرمایا تھا اور وہ اپنے بیٹے کے ساتھ اسی میں سکونت پزیر تھیں۔

عمر فاروق نے اپنے زمانہ خلافت میں ان کے ساتھ خاص رعایتیں کیں چنانچہ ابن سعد میں ہے، "عمر ان کو رائے میں مقدم رکھتے اور ان کی فضیلت کی رعایت کرتے اور ان کو بازار کا اہتمام کرتے تھے۔"

## اولاد
اولاد میں دو کا پتہ چلتا ہے، سلیمان اور ایک لڑکی جو شرجیل بن حسنہ کو منسوب تھی۔
## فضل و کمال
جاہلیت میں دو چیزیں مشہور تھیں، جھاڑ پھونک اور لکھنا، جھاڑ پھونک کے متعلق آپ صلی اللہ علیہ وسلم سے انھوں نے استفتاء کیا تھا، آپ صلی اللہ علیہ وسلم نے اجازت دی تھی اور فرمایا تھا کہ حفصہ کو بھی سکھا دو لکھنے کے متعلق بھی یہی ارشاد ہوا تھا۔ چیونٹی کے کاٹے میں یہ منتر پڑھتی تھیں، ”بِسْمِ اللهِ صَلْو صُلْبٌ جَبْرٌ، تَعَوُّذًا مِنْ أَفْوَاهِهَا، وَلَا تَضُرُّ أَحَدًا، اللهُمَّ اكْشِفِ الْبَاسَ رَبَّ النَّاسِ۔“

شفاء نے آپ صلی اللہ علیہ وسلم اور عمر سے چند حدیثیں روایت کی ہیں جن کی تعداد صاحب خلاصہ کے نزدیک بارہ ہے، راویوں میں ان کے بیٹے اور دو پوتے ابوبکر و عثمان اور ابوسلمہ، حفصہ اور ابو اسحاق شامل ہیں۔

## اخلاق
اسد الغابہ میں ہے، "وہ بڑی عاقلہ اور فاضلہ تھیں،"

عمر نے ایک مرتبہ ان کو بلاکر ایک چادر عنایت کی اور عاتکہ بنت اسید کو ان سے بہتر چادر دی، تو وہ بولیں تمھارے ہاتھ غبار آلود ہوں، ان کو مجھ سے بہتر چادر دی، حالانکہ میں ان سے پہلے مسلمان ہوئی، تمھاری بنت عم بھی ہوں، اس کے علاوہ تم نے مجھ کو طلب کیا تھا اور یہ خود چلی آئیں، عمر نے جوابدیا کہ میں تمھیں عمدہ چادر دیتا لیکن جب یہ آگئیں تو مجھے ان کی رعایت کرنی پڑی کیونکہ یہ رسول اللہ صلی اللہ علیہ وسلم سے نسباً قریب تر ہیں۔

## وفات
آپ کا وصال سن 20ھ یعنی عمر فاروق کے دور خلافت میں ہوا۔

## حوالہ جات

زمرہ:صحابیات
زمرہ:20ھ کی وفیات
زمرہ:بنو عدی
زمرہ:640ء کی وفیات
رام ناتھ کووند

**رام ناتھ كووند** (پیدائش: یکم اکتوبر 1945ء) بھارتیہ جنتا پارٹی سے تعلق رکھنے والے بھارتی سیاست دان جو بھارت کے موجودہ اور چودھویں صدر جمہوریہ ہیں۔ رام ناتھ 2014ء سے 2015ء تک بہار کے گورنر، نیز 1994ء سے 2006ء تک راجیہ سبھا کے رکن رہے۔ سنہ 2017ء کے صدارتی انتخاب میں حزب اقتدار قومی جمہوری اتحاد (بھارت) (NDA) کی جانب سے صدر جمہوریہ کے لیے نامزد کیے گئے اور کامیابی حاصل کی اور 25 جولائی 2017ء کو مسند صدارت پر فائز ہوئے۔ رام ناتھ بھارت کے دوسرے دلت صدر ہیں۔

سیاست میں آنے سے قبل رام ناتھ کووند نے سنہ 1993ء تک 16 برس وکالت کی اور دہلی عدالت عالیہ اور عدالت عظمی میں بھی وکیل رہے۔

## نجی زندگی
رام ناتھ كوویند کی پیدائش اتر پردیش کے کانپور ضلع کی (موجودہ میں کانپور دیہات ضلع)، تحصیل ڈیراپور کے ایک چھوٹے سے گاؤں پرونکھ میں ہوئی تھی۔ كوویند کا تعلق کوری یا کولی ذات سے ہے جو اتر پردیش میں درج فہرست ذاتوں کے تحت آتی ہے۔ وکالت کی ڈگری لینے کے بعد دہلی ہائی کورٹ میں وکالت کی ابتدا کی۔ وہ 1977ء سے 1979ء تک دہلی ہائی کورٹ میں مرکزی حکومت کے وکیل رہے۔ 8 اگست 2015ء کو بہار کے گورنر کے عہدے پر ان کا تقرر ہوا۔

## سیاست
1991ء وہ میں بھارتی جنتا پارٹی میں داخل ہو گئے۔ سال 1994ء میں اتر پردیش ریاست سے راجیہ سبھا کے لیے منتخب ہوئے۔ سال 2000ء میں دوبارہ اتر پردیش ریاست سے راجیہ سبھا کے لیے منتخب ہوئے۔ اس طرح كوویند مسلسل 12 سال تک راجیہ سبھا کے رکن رہے۔ وہ بھارتیہ جنتا پارٹی کے قومی ترجمان بھی رہے۔

## سماج کی خدمت
وہ *بی جے پی دلت مورچہ* کے قومی صدر اور *آل انڈیا کولی سماج* کے صدر بھی رہے۔ سال 1986ء میں *دلت طبقے کے قانونی امداد بیورو* کے جنرل سکریٹری بھی رہے۔

## صدر بھارت
14ویں صدارتی امیدواری ملنے کے بعد انھوں نے گورنر بہار کے عہدہ سے استعفی دے دیا اور صدر بھارت پرنب مکھرجی نے ان کا استعفی قبول کیا۔ 20 جولائی 2017ء کو انھوں نے صدارتی انتخاب جیت لیا۔
## حوالہ جات

زمرہ:1945ء کی پیدائشیں
زمرہ:اتر پردیش سے بھارتیہ جنتا پارٹی کے سیاست دان
زمرہ:اتر پردیش سے راجیہ سبھا کے ارکان
زمرہ:اکیسویں صدی کے بھارتی سیاست دان
زمرہ:بقید حیات شخصیات
زمرہ:بیسویں صدی کے بھارتی سیاست دان
زمرہ:بیسویں صدی کے بھارتی قانون دان
زمرہ:بھارتی سیاست دان
زمرہ:بھارتی صدور
زمرہ:بھارتی عدالت عظمی کے وکلا
زمرہ:بھارتیہ جنتا پارٹی کے سیاست دان
زمرہ:بہار کے گورنر
زمرہ:دلت سیاست دان
زمرہ:دلت شخصیات
زمرہ:ضلع کانپور دیہی کی شخصیات
زمرہ:لوک سبھا کے ارکان
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:بھارت کے صدارتی امیدوار
زمرہ:ہندو قوم پرستی
زمرہ:اراکین راجیہ سبھا
زمرہ:اترپردیش کے سیاستدان
زمرہ:سانچہ حوالہ جات میں نامعلوم پیرامیٹر پر مشتمل صفحات
ربیع بنت معوذ

**رُبَیع بنت مُعَوِّذْ بن عفراء** صحابیہ رسول اور راویہ حدیث ہیں۔
## نام و نسب
رُّبَيِّع بنت مُعَوِّذ نام۔ قبیلہ خزرج کے خاندان نجار سے ہیں، سلسلۂ نسب یہ ہے۔ ربیع بنت معوذ بن حارث بن رفاعہ بن حارث بن سواد بن مالک بن غنم بن مالک بن نجار، والدہ کا نام ام تزید تھا۔ جو قیس بن زعورا کی بیٹی تھی، ربیع کے والد ان کے تمام بھائی عفراء کی اولاد مشہور ہیں، عفراء حارث کی زوجہ اور ان (ربیع) کی دادی رہیں۔

## اسلام
ہجرت کے قبل مسلمان ہوئیں۔
## نکاح
ایاس بن بکر لیثی سے شادی ہوئی، صبح کو پیغمبر اسلام ان کے گھر تشریف لائے اور بستر پر بیٹھ گئے، لڑکیاں دف بجا بجا کر شہدائے بدر کے مناقب میں اشعار پڑھ رہی تھیں، اس ضمن میں آپﷺ کی شان میں بھی کچھ اشعار پڑھے۔ جن میں ایک مصرع یہ تھا،

"اور ہم میں وہ نبی ہے جو کل کی بات جانتا ہے،" (اس سے معلوم ہوتا ہے کہ حضور کو وحی کے بغیر کل کس علم غیب نہیں تھا) آنحضرت صلی اللہ علیہ وسلم نے فرمایا یہ ”نہ کہو اور اس کے علاوہ جو کہتی تھیں وہ کہو“

## عام حالات
غزوات میں شرکت کرتی تھیں زخمیوں کا علاج کرتیں لوگوں کو پانی پلاتیں اور مقتولوں کو مدینہ پہنچاتیں اور فوج کی خدمت کرتی تھیں،
غزوہ حدیبیہ میں بھی موجود تھیں، جب بیعت رضوان کا وقت آیا تو انھوں نے بھی آکر بیعت کی۔
سنہ 35 ہجری میں اپنے شوہر سے علاحدہ ہوئیں، شرط یہ تھی کہ جو کچھ میرے پاس ہے اس کو لے کر مجھ سے دستبردار ہو جاؤ، چنانچہ اپنا تمام سامان ان کو دے دیا، صرف ایک کُرتی رہنے دی لیکن شوہر کو یہ بھی گوارا نہ ہوا، جا کر عثمان غنی کی عدالت میں مقدمہ دائر کیا، چونکہ ربیع نے کل چیزوں کی شرط کی تھی، عثمان غنی نے فرمایا تم کو اپنا وعدہ پورا کرنا چاہیے۔ اور شوہر سے فرمایا کہ تم ان کے جوڑا باندھنے کی دھجی تک لے جا سکتے ہو۔
## وفات
ربیع کی وفات کا سال نا معلوم ہے۔ لیکن 70ھ کی دہائی میں وفات پائی۔

## اولاد
اولاد میں محمد مشہور ہیں۔
## فضل و کمال
ربیع سے اکیس حدیثیں مروی ہیں، علمی حیثیت سے ان کا یہ پایہ تھا کہ عباس اور زین العابدین ان سے مسائل دریافت کرتے تھے۔ راویوں میں بہت سے لوگ ہیں مثلاً عائشہ بنت انس بن مالک، سلیمان بن یسار، ابو سلمہ بن عبد الرحمن نافع، عبادہ بن الولید، خالد بن ذکوان، عبد اللہ بن محمد بن عقیل، ابو عبیدہ بن محمد (عمار بن یاسر کے پوتے) محمد بن عبد الرحمن بن ثوبان۔
## اخلاق
جوش ایمان اس سے ظاہر ہے کہ ایک مرتبہ اسماء بنت مخربہ جو ابو ربیعہ مخزومی کی بیوی تھی اور عطر بیچتی تھی چند عورتوں کے ساتھ ربیع کے گھر آئی اور ان کا نام و نسب دریافت کیا، چونکہ ربیع کے والد معوذ بن حارث نے ابو جہل کو بدر میں قتل کیا تھا اور اسماء قریش کے قبیلے سے تھی بولی، ”تو تم ہمارے سردار کے قاتل کی بیٹی ہو؟“ ربیع کو ابوجہل کی نسبت سردار کا لفظ نہایت ناگوار ہوا۔ اور بولیں ”سردار نہیں بلکہ غلام کے قاتل کی بیٹی ہوں۔“ اسماء کو ابو جہل کی شان میں یہ گستاخی پسند نہ آئی، جھنجھلا کر کہا مجھ کو تمھارے ہاتھ سودا بیچنا حرام ہے۔ ربیع نے برجستہ کہا، مجھ کو تم سے کچھ خریدنا حرام ہے، کیونکہ تمھارا عطر، عطر نہیں بلکہ گندگی ہے۔
محمد صلی اللہ علیہ وسلم سے بے انتہا محبت تھی، آپ ان کے گھر اکثر تشریف لے جاتے تھے۔

ایک مرتبہ آپ تشریف لائے اور ان سے وضو کے لیے پانی مانگا۔ ایک مرتبہ دو طباقوں میں چھوہارے اور انگور لے کر گئیں، تو آپ نے زیور یا سونا مرحمت فرمایا۔
آنحضرت صلی اللہ علیہ وسلم کا ایک مرتبہ کسی نے حلیہ پوچھا تو بولیں "بس یہ سمجھ لو کہ آفتاب طلوع ہو رہا ہے۔"

## حوالہ جات

زمرہ:صحابیات
رادھے شیام کوری

**رادھے شیام کوری** سماج وادی پارٹی سے تعلق رکھنے والے بھارتی سیاست دان اور لوک سبھا کے رکن ہیں۔

## ابتدائی زندگی
ان کی پیدائش یکم جولائی 1939ء کو اتر پردیش ریاست کے کانپور ضلع کی تحصیل ڈیراپور کے گاؤں چیلولی کے مجرا سُجنی پور کی درج فہرست ذات (کوری) کے خاندان میں ہوا تھا۔ ان کے والد کا نام گھسیٹے لال تھا۔ ان کی ابتدائی تعلیم پرائمری اسکول چیلولي میں اور ہائی اسکول کی تعلیم ر انٹر کالج رورا، کانپور میں ہوئی۔ مطالعہ میں دلچسپی نہ ہونے کی وجہ سے یہ مشہور مجاہد آزادی شمبھو دیال چترویدی، بڑاگاؤں بخشی کانپور کے یہاں ان کے ذاتی معاون بن کر ان کے ساتھ رہنے لگے اور کچھ دنوں تک ان کے جونیئر ہائی اسکول میں تعلیم کام بھی کیا۔ اسی گاؤں میں ووٹر بن کر دو بار بڑاگاؤں بخشی کے گرام پردھان (دیہی صدر) بھی بنے۔ بلاک اہم شمبھو دیال چترویدی کی موت کے بعد بلاک ڈیراپور کے بلاکس سربراہ بھی رہے۔

## سیاسی گرو
شمبھو دیال چترویدی

## سیاسی زندگی
### کانگریس میں
شمبھو ڈائل چترویدی انھیں اپنے ساتھ ضلع کانگریس کے دفتر کانپور لے جانے لگے۔ یہاں یہ کانگریس کے رکن بنے اور شمبھو دیال چترویدی نے اپنی کوشش سے انھیں جلد ہی ضلع کا جنرل سکریٹری بنوا دیا۔ اب ان کے سیاسی رجحانات اور بڑھ گئے۔ ایک وقت یہ کانگریس کے ریاستی جنرل سکریٹری بھی رہے۔

### بہوجن سماج وادی پارٹی میں
کانگریس میں اپنا مستقبل نہ دیکھ کر سال 1996ء میں کوری بہوجن سماج پارٹی میں داخل ہو گئے۔ بہوجن سماج پارٹی کی طرف سے ٹکٹ ملنے پر یہ بھوگنی پور اسمبلی حلقہ سے سال 1996ء میں اسمبلی کا الیکشن لڑے اور فاتح رہے۔

### سماج وادی پارٹی میں
سال 2004ء میں آپ سماج وادی پارٹی میں داخل ہو گئے۔ سماج وادی پارٹی نے سال 2004ء کے لوک سبھا کے انتخابات میں 	گھاٹمپور (محفوظ حلقہ) سے امیدوار بنایا اور انتخابات میں فاتح ہوئے۔ رادھے شیام کوری نے پیارے لال سنكھوار کو شکست دی۔

## حوالہ جات

زمرہ:1939ء کی پیدائشیں
زمرہ:2015ء کی وفیات
زمرہ:اکیسویں صدی کے بھارتی سیاست دان
زمرہ:انڈین نیشنل کانگریس کے سیاست دان
زمرہ:چودہویں لوک سبھا کے ارکان
زمرہ:سماج وادی پارٹی کے سیاست دان
زمرہ:ضلع کانپور دیہی کی شخصیات
زمرہ:کان پور کی شخصیات
زمرہ:لوک سبھا اراکین از اترپردیش
زمرہ:نامکمل اترپردیش سیاست دان
زمرہ:کانپور کے سیاستدان
زمرہ:اتر پردیش سے انڈین نیشنل کانگریس کے سیاست دان
زمرہ:اتر پردیش کے ارکان مجلس قانون ساز 1985ء-1989ء
زمرہ:لوک سبھا کے ارکان
زمرہ:سیاست دان
سوشیلا کارکی

**سوشیلا كاركی** 13 اپریل 2016ء کو نیپال سپریم کورٹ کی خاتون چیف جسٹس کے طور پر تقرر کی گئی ہیں۔ وزیر اعظم کے پی اولی کی صدارت میں آئینی کونسل نے نیپال کی سپریم کورٹ کے چیف جسٹس کے عہدے کے لیے ان کے نام کی سفارش کی۔  كاركی عدلیہ میں بدعنوانی کے خلاف صفر رواداری کے لیے جانی جاتی ہیں۔

## ذاتی زندگی
كاركی اپنے والد کی سات اولاد میں سب سے بڑی ہے۔ ان کا تعلق کسان خاندان سے ہے۔ بنارس ہندو یونیورسٹی، وارانسی، بھارت میں مطالعہ کے وقت نیپال کانگریس کے مشہور نوجوان لیڈر درگا پرساد سُویدی سے ملنے کے بعد ان کی شادی درگا پرساد سُویدی سے ہوئی۔
* فرزند: پرسانت سُویدی
* رہائش گاہ: دھپسی، کاٹھمنڈو

## تعلیم
انھوں نے بنارس ہندو یونیورسٹی سے سیاسیات میں ایم اے کی ڈگری حاصل کی۔ سال 1978ء میں تریبھون یونیورسٹی سے قانون کی ڈگری حاصل کی۔

## کام
ابتدا میں انھوں نے تدریسی کام کیا۔ 1979ء میں وہ وکالت کے پیشے میں آئیں۔ سپریم کورٹ کی چیف جسٹس تقرری ہونے سے پہلے كاركی سپریم کورٹ کی سب سے سینیر جج تھیں۔22 جنوری 2009ء کو سپریم کورٹ کی عارضی جج بنیں اور 18 نومبر 2010ء کو مستقل جج بن گئیں۔

## حوالہ جات

زمرہ:1952ء کی پیدائشیں
زمرہ:بقید حیات شخصیات
زمرہ:بیراتنگر کی شخصیات
زمرہ:منصفین اعظم
زمرہ:نیپالی سیاسی خواتین
زمرہ:اکیسویں صدی کے نیپالی سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:پہلی خاتون وزرائے اعظم
شیر شاہ سید

**ڈاکٹر شیر شاہ سید** مشہور افسانہ نگار اور گائنی ڈاکٹر ہیں۔ پاکستان میں گائنی کے شعبے کے لیے ان کی خدمات ناقابلِ فراموش ہیں۔ کوہی گوٹھ ہاسپٹل کا منصوبہ اور تکمیل ڈاکٹر شیر شاہ سید کی طبی خدمات میں نمایا ں ترین کارنامہ ہے۔ نیز ملیر یونیورسٹی آف سائنس اینڈ ٹیکنالوجی کا قیام بھی ڈاکٹر شیر شاہ سید اور ان کے خاندان کی مخلصانہ کوششوں سے ہی ممکن ہوا ہے ۔

## حالاتِ زندگی
ڈاکٹر شیر شاہ سید 26 مارچ،1952ء کو ابوظفر آزاد اور عطیہ سید المعروف ڈاکٹر عطیہ ظفر سید کے ہاں پیدا ہوئے۔ ان کے اجداد بنگال سے تھے۔ ان کی والدہ نے شادی کے بعد بھی تعلیم کو جاری رکھتے ہوئے ایم بی بی ایس کیا اور اپنے آٹھ بچوں کو بھی اسی شعبے میں تعلیم دلوائی۔ والد نے عطیہ اسپتال کے پاس میڈیکل اسٹور کھولا اور غریبوں کو مفت دوائیں دینے اور ان کے روزمرہ کے مسائل حل کرنے لگے۔ لہٰذا سماجی خدمت اور مسیحائی ڈاکٹر شیر شاہ سید کو ورثے میں ملی۔ ڈاکٹر شیر شاہ سید نے ڈاؤ میڈیکل کالج سندھ سے میڈیکل کی تعلیم مکمل کی اور بیرون ملک اسپشلائززیشن کے لیے چلے گئے۔ گائنی کے شعبے میں اعلیٰ ڈگری حاصل کی اور پاکستان آ کر اس اس شعبے میں خاص طور پر فسٹولا کے علاج کے لیے بہت عملی اقدامات کیے۔ کوہی گوٹھ پراجیکٹ اور پھر کوہی گوٹھ ہسپتال کی تکمیل پر کام کیا ۔

## ادبی خدمات اور دیگر تصنیفات
ڈاکٹر شیر شاہ سید ایک بہترین افسانہ نگار بھی ہیں۔ اب تک ان کے کئی افسانوں کے مجموعے اور ناول شائع ہو چکے ہیں۔ نیز گائنی کے شعبے میں بھی انھوں نے بہت سی رہنمائی کتب اردو میں تحریر کی ہیں۔ ان کے ناول اور افسانوں کے مجموعے درج ذیل ہیں۔

دیگر کتب کی تفصیل حسبِ ذیل ہے ۔

ان کتب سے حاصل شدہ آمدنی بھی کوہی گوٹھ ہسپتال کے مریضوں کے علاج پر خرچ کی جاتی ہے۔ پاکستان میں 2002ء کے زلزلے اور 2010ء کے سیلاب میں ڈاکٹر شیر شاہ سید نے متاثرہ علاقوں میں اپنے ساتھی ڈاکٹروں کے ہمراہ دن رات کام کیا اور بہت سی قیمتی جانوں کو بچانے میں کامیاب رہے ۔

## حوالہ جات

زمرہ:1952ء کی پیدائشیں
زمرہ:1953ء کی پیدائشیں
زمرہ:بقید حیات شخصیات
زمرہ:پاکستانی انسانیت پسند
زمرہ:پاکستانی ایم بی بی ایس ڈاکٹر
زمرہ:پاکستانی ماہرین امراض نسواں
زمرہ:پاکستانی مسلم شخصیات
زمرہ:پاکستانی ہمدرد عوام
زمرہ:کراچی کی شخصیات
زمرہ:کراچی کے مصنفین
زمرہ:پاکستانی ماہرین امور زچگی
زمرہ:پاکستانی جراح
زمرہ:کراچی کے سائنسدان